費家風次韵二首  其二
作者：劉跂
朝代：宋

paragraphs: 風雷助神物，茲理古不空。
邂逅一夕事，知有費家風。
洛橋誦書女，涇川牧羊童。
不知費氏子，業力與誰同。
便能役蜚廉，頗復鼓豐隆。
坐令城郭人，在爾動用中。
劍出延平水，竹化葛陂翁。
况爾得人趣，變現豈易窮。
時時要雨澤，袢暑殊未終。
勿逢金翅王，非爾能長雄。